
2017-2018 оқу жылы

                                                                                                                   Бекітемін__________________
                  «12 » желтоқсан  2017 ж
Ортаңғы топта ұйымдастырылған оқу қызметінің   технологиялық картасы
Өтпелі тақырып: «Менің Қазақстаным»
Апта тақырыбы: «Тарихқа саяхат»

	Ай апта
	Желтоқсан  I-апта
	Мақсаты

	
Білім саласы
	
                                «Таным»
	 Санды және ретімен санауды ажырата білуге жаттықтыру. «Қанша және нешінші» сұрағына дұрыс жауап беру. Пішін: тіктөртбұрышпен және шеңбермен салыстыра отырып сопақшамен таныстыру. Пішінді сипап қозғау және қарау арқылы зерттеуге жаттықтыру. Уақытты бағдарлау тәулік мезгілдерін бекіту.  

	Ұйымдастырыл
ған оқу қызметі
	
Қарапайым математикалық ұғымдарды қалыптастыру
	

	
Тақырыбы
	
 «Нені үйрендік?»
	

	
Әдістер
	
Көрсету,түсіндіру,санау,салыстыру,мнемо әдісі,ТРИЗ ойыны, сергіту сәті,
	

	
Көрнекіліктер
	
Тақырыптық суреттер,сандар,пішіндер(шеңбер,
тіктөртбұрыш,\сопақша) лэпбук,бейнетаспа,ойыншықтар
	

	Әрекет кезеңдері
	Тәрбиешінің іс-әрекеті
	Балалардың іс-әрекеті

	
Мотивациялық
қозғаушылық
	-Балалар, біздің бүгінгі оқу қызметіне қонақтар келіп отыр
Барлығымыз қонақтармен сәлемдесіп алайық.



Шаттық шеңбері: 


-Енді дөңгелене шаттық шеңберін құрып,бір-бірімізбен амандасамыз.



	Жақсы оқып сабақты 
Әдеп сақтау сәніміз 
Сәлем бердік сіздерге 
Басты иіп бәріміз

Жылы-жылы жүзбенен
Маңдайыңнан сипайын
Жылы-жылы жүзбенен
Жүрегімді сыйлайын.
Ыстық алақаныммен
Қолыңды бер қысайын
Амандасып өзіңмен
Құшақтасып алайын

	
Ұйымдастыру
шылық-ізденістік
	Тосын сәт: «Қызықты сандар»
-Балалар,бізге алыс жолдан қонақтар келеді.
(Тізбектеліп 1-5 ке дейінгі сандар келеді)
-Балалар,қараңдаршы,бұл қонақтар,сандар екен.
-Ал,қандай сандар тыңдап,танысып көрейік.

-Жарайсыңдар,балалар,сендер қызықты сандармен таныстыңдар,енді осы сандармен ойын ойнайық.
Дидактикалық ойын: «Адасқан сандар» 
Шарты: Тәрбиеші 2, 4, 1 3, 5, цифрлары жазылған карточкаларды тақтаға іледі,балалар санды ретімен орналастырады. 

Ғажайып сәт: Жәй әуенмен топқа пішіндер ханшайымы келеді.
-Сәлеметсіздер ме,балалар!
-Мен кіммін?
-Сендер менен нені байқап тұрсыңдар?
-Балалар, бүгінгі оқу қызметіне пішіндер ханшайымы қайдан келген екен,барлығымыз бейнероликке назар аударайық.
-Балалар,сендер бейнероликтен түрлі пішіндерді көрдіңдер.
-Ханшайым осы пішіндердің барлығымен келіпті ма?


-Ендеше,ханшайымға дұрыстап,назар аударып қарайық.
-Ханшайым қанша пішінмен  келіпті ?
-Дұрыс,енді осы  пішіндерге зерттеу жасайық.

Тәрбиеші балаларға пішіндерді қолмен ұстап,
анықтауды ұсынады.
Дөңгелек-қолмен сипап қарасақ,бұрыштары жоқ,
шеңбермен шектеледі. 
Тіктөртбұрыш- бір-біріне қарама-қарсы төртқабырғасы,
төртбұрышы  бар.
Сопақша- бұрыштар болмайды,оның шеңберден айырмашылығы сопақша ұзартылған домалақ.

Қимылды  ойыны: «Көңілді ойыншықтар»
Шарты: Балаларға пішіндері әртүрлі ойыншықтар беріледі. Көңілді әуенге ілесе балалар,билеп  жүреді де,әуен тоқтаған кезде қолдарындағы ойыншықтың пішінің тауып орындыққа отырулары  керек.
Сергіту сәті: АКТ қолдану
ТРИЗ ойыны:«Сөйлемді аяқта» ойыны.
Тәрбиеші  балалардан сөйлемді аяқтауды сұрайды:
- Түнде ұйықтаймыз,ал...жаттығу жасаймыз?
- Таңғы асты таңертең, ал кешкі асты... ішеміз?
- Кешкі асты кеште, түскі асты.. ......Ішеміз?
- Күндіз Күн шығады, ал Ай....шығады?

Тәрбиеші кесте бойынша тәулік мезгілдерін әңгімелейді.

-Балалар, мына сурет бойынша кім тәулік мезгілдерін ажыратып,әңгімелеп бергісі келіп отыр?
	1 саны: 
Мені келсе білгің,
Мен таяқша бірмін.
Сандарға жол бастап
Ең бірінші тұрамын.
2 саны: 
Міне, екі саны тұр
Қараңдаршы, неткен түр.
Мойнын алға иеді,
Құйрығы еріп жүреді.
3 саны: 
Екіден соң әрқашан,
Үшінші мен тұрамын.
Қағазға сызып түсіресің
Екі ирек саламын.
4 саны: 
Үш қашанда тақ саны,
Жұп болғанға не жетсін!
Төрт дегенің баяғы
Төрт түліктің аяғы.
5 саны: 
Төрттен кейін бесті
Білу оңай десті.
Төртеуін бүгін санасаң 
Табасың оңай бесті

-Пішіндерді атап айтады.


Тәрбиешінің әңгімесін тыңдайды,пішіндерді сипап зерттеу арқылы,олардың бір-бірінін айырмашылығын түсінеді.


Ойын барысында пішіндерді танып,ажырата біледі.
Қимылмен орындайды.
-таңертен
-кеште
-түсте
-түнде



Тәулік мезгілдерін ретімен атап айтады.

	
Рефлексивтік 
жинақтаушы
	Қорытынды:
-Балалар,мына  лэпбук кітапшасында суреттер жасырынған.
-Суретте қай ертегі кейіпкерлері және қанша ертегі кейіпкері бейнеленген?
-Мына хатта қандай пішіндер арқылы суреттер салынған?
-Күннің ұясынан ерте шығуы,күннің толықтай көрінуі және күннің қызарып ұясына батуы,аспанды қараңғы торлап,айдың көрінуі нені білдіреді?
Тәрбиеші оқу қызметін қорытындылап,бекітеді.Балаларды мадақтайды.
	Лэпбук суреттеріне қызығушылықтары пайда болады.
-1,2,3,4,5
-Тіктөртбұрыш,шеңбер,сопақша
-Тәулік мезгілдерін

	Күтілетін нәтиже

	Білуі керек
	Санауды,сандардың реттік орналасуын,пішіндерді ажырата білуді,тәулік мезгілдерінің атауларын;

	Түсінеді
	Зерттеу арқылы пішіндерді анықтауды,тәулік мезгілдерін қолдану мағынасын;

	Қолдана біледі
	«Қанша және нешінші сұрағына» түсініп,нақты жауап беруді,санауды,ауызекі сөйлеуді.



Тәрбиеші: Насиева Ф.Х.

